Traverse City

Traverse City on linn Ameerika Ühendriikides Michigani osariigis. See on Grand Traverse'i maakonna halduskeskus ja suurim linn, väike osa linnast jääb ka Leelanau maakonda. Linn asub Michigani järve Grand Traverse'i lahe kaldal. Traverse City on Põhja-Michigani piirkonna suurim linn. 2020. aasta rahvaloenduse andmetel elas Traverse'is 15 678 inimest. 2010. aastal oli elanikke 14 674. Traverse City on asutatud 1847. aastal. Linnaõigused sai see 1895. aastal. Linnas asub ooperimaja, kaunite kunstide muuseum ja kultuurikeskus (Dennos Museum Center) ning spordihall Huntington Rink, kus peab treeninglaagreid National Hockey League'i jäähokiklubi Detroit Red Wings, lisaks tegutseb linnas sümfooniaorkester. Linna kõrval asub Cherry Capitali lennujaam. Linna suurim tööandja on Munson Medical Center. Traverse City hüüdnimi on "Maailma kirsipealinn". Traverse City piirkond oli 2010. aastal Ameerika Ühendriikide suurim hapukirsside tootja. Kirsse korjatakse juuli alguses ning siis toimub igal aastal linnas nädalapikkune kirsifestival, kus osaleb ligi 500 000 külalist. Linna ümbruses kasvatatakse ka viinamarju ning see on üks Kesk-Lääne põhilistest veinipiirkondadest. Linn on nii suvel kui talvel ka turismikeskus. Traverse City piirkonnas on mitmeid looduskauneid paiku, nagu rannad, viinamarjaistandused, looduskaitse alla võetud Michigani järve kallas (Sleeping Bear Dunes National Lakeshore), mäesuusarajad ja paljud metsad. Aastal 2009 nimetas Tripadvisor Traverse'i Ameerika Ühendriikide paremuselt teiseks külastamisväärt väikelinnaks. Aastal 2012 nimetas U.S. News & World Report linna Ameerika Ühendriikide 10 parima koha sekka, kus vanaduspõlve veeta. "2020 U.S. Gazetteer Files". United States Census Bureau. Vaadatud 21. mai 2022. 2020 United States Census, vaadatud 1.01.2022. "Find a County". National Association of Counties. Originaali arhiivikoopia seisuga 31. mai 2011. Vaadatud 7. juuni 2011. "Cherry Production" (PDF). National Agricultural Statistics Service. 17. juuni 2010. Originaali (PDF) arhiivikoopia seisuga 22. juuni 2011. Vaadatud 28. oktoober 2010. "National Cherry Festival". Local Legacies: Celebrating Community Roots. Library of Congress. Vaadatud 28. oktoober 2010. "Traverse City Wineries". Michigan Economic Development Corporation. Originaali arhiivikoopia seisuga 7. august 2012. Vaadatud 28. oktoober 2010. "Things to Do in Traverse City". TripAdvisor. Vaadatud 28. oktoober 2010. "Top 10 Charming Small Towns". Milwaukee Journal Sentinel. 19. juuni 2010. Vaadatud 28. oktoober 2010. Brandon, Emily. "The 10 Best Places to Retire in 2012". U.S. News & World Report. Originaali arhiivikoopia seisuga 16. oktoober 2015. Clarke Historical Library, Central, Michigan University, Bibliography for Leelanau County Bogue, Margaret. (1985). Around the Shores of Lake Michigan: A Guide to Historic Sites. Madison, WI: University of Wisconsin Press. ISBN 978-0-299-10004-9. Reed, Earl H. (2010) [Original publication in 1916]. The Dune Country. Nabu Press. ISBN 978-1-144-11968-1. Ruchhoft, Robert H. (1991). Exploring North Manitou, South Manitou, High and Garden Islands of the Lake Michigan Archipelago. Cincinnati, OH: Pucelle Press. ISBN 978-0-940029-02-6. Wood, Mable C. (1962). Scooterville, U.S.A. Grand Rapids, MI: Eerdmans. Critical Race Theory in Traverse City Traverse City ametlik koduleht